ประเดือนมาล่าสุดวันที่27มกราคมประจำเดือนมา7-8วันหลังประจำเดือนหมดมีไรกับแฟนโดยใส่ถุงยางแต่เดือนกุมภาพันประจำเดือนไม่มาจนถึงตอนนี้บวกกับเดือนกุมภาน้ำหนักลดจาก59เหลือ52และไม่ค่อยได้กินข้าวแล้วหนูเครียดมากดเวยช่วงนั้นกุมภาเพราะทะเลาะกับแฟนกินข้าวไม่ได้เครียดลงกระเพาะแบบนี้หลายวันหนูอยากรู้ว่าหนู้จะท้องไหมตอนนี้ประจำเดือนยังไม่มาเลย
สวัสดีค่ะ หากประจำเดือนในเดือน ก.พ. ยังไม่มา แนะนำควรลองตรวจหาการตั้งครรภ์ดูก่อน เพราะถุงยางอนามัยนั้น ก็ไม่สามารถป้องกันการตั้งครรภ์ได้ 100% แต่หากตรวจไม่พบการตั้งครรภ์ การที่ประจำเดือนยังไม่มา ก็อาจเกิดจากการที่มีน้ำหนักตัวลดลงรวดเร็วและจากความเครียดได้ ซึ่งจะส่งผลต่อการผลิตฮอร์โมนเพศของต่อมใต้สมอง ทำให้การผลิตฮอร์โมนของรังไข่ผิดปกติ และประจำเดือนไม่มาได้ค่ะ ซึ่งหากตรวจไม่พบการตั้งครรภ์ ก็ให้รอประจำเดือนต่อไปอีกซักระยะก่อน ประจำเดือนก็น่าจะมาในที่สุดส่วนการที่มีน้ำหนักลดลงไป 7 กิโลกรัมนั้น หากเกิดจากการที่ไม่ทานอาหาร ก็ไม่น่าผิดปกติอะไร แต่หากทานได้เท่าเดิม หรือกลับมาทานเป็นปกติแล้ว แต่น้ำหนักยังลดลงไปอีก แนะนำควรไปพบแพทย์เพื่อตรวจหาสาเหตุ เช่น มีภาวะไทรอยด์เป็นพิษ เบาหวาน ติดเชื้อเรื้อรังต่างๆ มะเร็ง เป็นต้นส่วนอาการเครียด หากเป็นต่อเนื่องนาน แนะนำควรไปพบจิตแพทย์ เพื่อช่วยให้คำแนะนำถึงวิธีผ่อนคลายความเครียด หรืออาจใช้ยาช่วยบรรเทาอาการค่ะ